18. ΠΡ ΑΞΗ ΔΙΟΙΚΗΤΗ ΤΡ ΑΠΕΖΑΣ ΤΗΣ ΕΛΛΑΔΟΣ υπ’ αριθ. 2258/2-18 Νοεμ. 1993 (ΦΕΚ  Α΄ 196) (΄Αρθρ. 1 του Νόμ. 1266/82) Καθορισμός πλαισίου λειτουργίας και εποπτείας πιστωτικών ιδρυμάτων υπό τη μορφή πιστωτικών συνεταιρισμών του Νόμ. 1667/1986. Για την τροποποίηση των διατάξεων του Κεφαλ.Α΄παρ.3β και του Κεφαλ.Β΄ της παρούσας ΠΔ/ΤΕ βλ. την απόφαση της ΤΕ/ΕΤΠΘ/14-27 Ιουλ.1999 (ΦΕΚ Α΄ 152) (Συν.56/10-1-2000 θέμα 6), κατωτ.αριθ.21 και την απόφ. ΕΤΠΘ/ΤΕ 232/2-9 Μαρτ.2000 (ΦΕΚ Α΄57) (Συν.56/10-12000 θέμα 6), κατωτ.αριθ.22. Αφού έλαβε υπόψη: α)Το άρθρ. 1 του Νόμ. 1266/92 «΄Οργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις», β)τον ΑΝ 1665/51 «Περί λειτουργίας και ελέγχου τραπεζών» και το Ν.Δ. 588/48 «Περί ελέγχου της πίστεως», γ)το Νόμ. 1667/1986 «Αστικοί συνεταιρισμοί και άλλες διατάξεις», δ)το Νόμ. 2076/92 «Ανάληψη και άσκηση δραστηριότητας πιστωτικών ιδρυμάτων και άλλες συναφείς διατάξεις», ε)το Νόμ. 1083/80 «Περί αγοράς και πώλησης συναλλάγματος και ξένων τραπεζογραμματίων», στ)τις ΠΔ/ΤΕ 2053/92 και 2054/92 σχετικά με τον ορισμό των ιδίων κεφαλαίων και το συντελεστή φερεγγυότητας, αντίστοιχα, των πιστωτικών ιδρυμάτων, ζ)τις ΠΔ/ΤΕ 1955/91 και 1976/91, όπως ισχύουν, που αφορούν στη χορήγηση δανείων σε δραχμές και συνάλλαγμα, αντίστοιχα, από πιστωτικά ιδρύματα που λειτουργούν στην Ελλάδα, η)τις αποφ. ΕΝΠΘ 448/2/90 και 521/2/93 και την ΠΔ/ΤΕ 1895/91 που αφορούν τις τοποθετήσεις σε τίτλους των πιστωτικών ιδρυμάτων, θ)την ΠΔ/ΤΕ 1959/91, όπως ισχύει, σχετικά με τις δεσμεύσεις επί καταθέσεων των τραπεζών, ι)την από 31.8.1993 σχετική εισήγηση των Διευθύνσεων Νομισματικής Πολιτικής και Τραπεζικών Εργασιών και Γενικής Επιθεώρησης Τραπεζών της Τράπεζας της Ελλάδος και ια)τη σκοπιμότητα καθορισμού θεσμικού πλαισίου λειτουργίας και εποπτείας πιστωτικών ιδρυμάτων υπό τη μορφή πιστωτικών συνεταιρισμών, αποφάσισε τα ακόλουθα: Α. ΓΕΝΙΚΕΣ ΔΙΑΤΑΞΕΙΣ 1.α)Επιτρέπεται στα πιστωτικά ιδρύματα υπό τη μορφή πιστωτικών συνεταιρισμών του Νόμ. 1667/1986 να διενεργούν εργασίες που κατά τις ισχύουσες διατάξεις αποτελούν αντικείμενο δραστηριότητας των εμπορικών τραπεζών που λειτουργούν στην Ελλάδα. β)Οι διατάξεις που αφορούν στη λειτουργία των πιστωτικών ιδρυμάτων στην Ελλάδα εφαρμόζονται ανάλογα και στα πιστωτικά ιδρύματα υπό τη μορφή πιστωτικών συνεταιρισμών. Διευκρινίζεται ότι πιστωτικοί συνεταιρισμοί που δεν έχουν υποβάλει, σύμφωνα με τη διαδικασία της παρ. ΒΙΙ/2 της παρούσας Πράξης, αίτηση για παροχή άδειας λειτουργίας πιστωτικού ιδρύματος, μέχρι την κοινοποίηση της παρούσας Πράξης δεν δύνανται να δέχονται καταθέσεις και να χορηγούν δάνεια (άρθρ. 4 του Νόμ. 2076/1992). 2.Τα πιστωτικά ιδρύματα υπό τη μορφή πιστωτικών συνεταιρισμών συναλλάσσονται αποκλειστικά με τα μέλη τους, άλλα πιστωτικά ιδρύματα καθώς και το Ελληνικό Δημόσιο. Συναλλαγές με άλλα πρόσωπα πλην των ανωτέρω επιτρέπονται μόνο εφόσον σ’ αυτές συμμετέχει και μέλος του συνεταιρισμού. Με την απόφαση ΕΝΠΘ της 1-12 Οκτ.1998 (Συν. 7/7.8.98 θέμα 45) (ΦΕΚ Α΄232) ορίστηκε ότι: Επιτρέπεται στις συνεταιριστικές τράπεζες να διενεργούν με μη μέλη τους τις πιο κάτω εργασίες διαμεσολαβητικού χαρακτήρα: «1.Πληρωμή μισθοδοσίας και συντάξεων Δημοσίου και Οργανισμών Τοπικής Αυτοδιοίκησης καθώς και συντάξεων Ασφαλιστικών Οργανισμών»       Η παρ.1 αντικαταστάθηκε ως άνω από την απόφ. ΕΝΠΘ/ΤΕ της 133-22 Φεβρ.2001 (ΦΕΚ Α΄32) (Συν.93/22-1-2001 θέμα 1ο ). 2.Εξόφληση λογαριασμών δημοσίων επιχειρήσεων και οργανισμών καθώς και είσπραξη για λογαριασμό κρατικών ασφαλιστικών οργανισμών εισφορών των ασφαλισμένων τους. 3.Εκμίσθωση θυρίδων. 4.Διάθεση φύλαξη και είσπραξη, κατά τη λήξη τους, τίτλων του Ελληνικού Δημοσίου, μη συμπεριλαμβανομένης της διαχείρισης χαρτοφυλακίου. 5.Συμμετοχή σε διάθεση νεοεκδιδόμενων τίτλων μη συμπεριλαμβανομένης της ανάληψης υποχρεώσεων από αναδοχή έκδοσης τίτλων (underwriting). (Αντί για τη σελ. 175) Σελ. 175(α) Τεύχος 1434 Σελ. 53 .493. Συνεταιρισμοί 14.Γ.α.18 6.Μεταφορά κεφαλαίων εντός Ελλάδος. 7.Αγορά και πώληση ξένων τραπεζογραμματίων μέχρι του εκάστοτε ισχύοντος ορίου χορηγούμενου συναλλάγματος χωρίς δικαιολογητικά σύμφωνα με τις διατάξεις της ΠΔ/ΤΕ 2344/94. 3.α)Το ύψος των πάσης φύσεως πιστωτικών διευκολύνσεων και συμμετοχών στο ίδιο συνεταίρο, δεν επιτρέπεται να υπερβαίνει συνολικά το 5% των ιδίων κεφαλαίων του συνεταιρισμού. Για τροποποιήσεις της άνω παρ. 3α και άλλες ρυθμίσεις βλ. απόφαση ΕΤΠΘ/ΤΕ της 9-14 Σεπτ. 1998 (ΦΕΚ Α΄ 210) (Συν. 7/7-8-98, θέμα 44), κατωτ αριθ. 20. β)Το ύψος της χρηματοδότησης των φυσικών προσώπων-μελών καθορίζεται από τους πιστωτικούς συνεταιρισμούς εντός του ανωτέρω ορίου (παρ. Α3α) κατά την κρίση τους, μη εφαρμοζομένων των διατάξεων της παρ. Δ΄ της ΠΔ/ΤΕ 1955/91, όπως ισχύει. γ)Οι επενδύσεις των πιστωτικών συνεταιρισμών σε μερίδια αμοιβαίων κεφαλαίων και μετοχικούς τίτλους πάσης φύσεως διέπονται από τις διατάξεις της απόφ. ΕΝΠΘ 521/2/93 σε συνδυασμό με τις διατάξεις της ΠΔ/ΤΕ 1895/91, όπως ισχύει, με εξαίρεση το συνολικό ύψος των κεφαλαίων που διατίθενται για επενδύσεις που αναφέρονται στο πρώτο εδάφιο της πρώτης παραγράφου της απόφ. ΕΝΠΘ 521/2/93, το οποίο προκειμένου για τους συνεταιρισμούς περιορίζεται στο 10% των ιδίων κεφαλαίων τους. Στις συμμετοχές των πιστωτικών συνεταιρισμών σε επιχειρήσεις του χρηματοπιστωτικού τομέα εφαρμόζονται οι διατάξεις της απόφ. ΕΝΠΘ 448/2/90, όπως ισχύει. δ)Απαγορεύεται στους Πιστωτικούς συνεταιρισμούς να διενεργούν εργασίες αναδόχου έκδοσης τίτλων (UNDER-WRITING). 4.α)Eπιτρέπεται στους πιστωτικούς συνε-ταιρισμούς να τηρούν σύμφωνα με τις ισχύουσες διατάξεις, τρεχούμενους λογαριασμούς στην Τράπεζα της Ελλάδος και να συμμετέχουν στη διατραπεζική αγορά δραχμών και συναλλάγματος. Το συνολικό ύψος των αντλήσεων από τη διατραπεζική αγορά δραχμών και συναλλάγματος δε δύναται να υπερβαίνει το 10% και 5% αντίστοιχα των ιδίων κεφαλαίων κάθε συνεταιρισμού. Οι  Σελ. 176(α) Τεύχος 1434 Σελ. 54 τοποθετήσεις στη διατραπεζική αγορά δεν υπόκεινται σε περιορισμό. Για τροποποιήσεις των διατάξεων της άνω παρ.4α σχετικά με το ανώτατο όριο άντλησης κεφαλαίων, από την διατραπεζική αγορά βλ. την απόφαση της ΕΤΠΘ/ΤΕ της 29 Ιαν.-6 Φεβρ.2003 (ΦΕΚ Α΄26) (Συν.142/10-1-2003, θέμα 6), κατωτ.αριθ.25. β) (Καταργήθηκε από την περίπτ.ii παρ.α  Κεφαλ.12 της ΠΔ/ΤΕ υπ’ αριθ.2397/7-20 Νοεμ.1996, ΦΕΚ Α΄260, Διόρθ. Σφαλμ .στο ΦΕΚ Α΄52 της 11 Απρ.1997, τόμ.12 σελ.120,892, η δε κατάργηση ισχύει από 31-12-1996). 5.Οι πιστωτικοί συνεταιρισμοί δύναται να αναπροεξοφλούν συναλλαγματικές και γραμμάτια εις διαταγήν στην Τράπεζα της Ελλάδος καθώς και να χρηματοδοτούνται από την Τράπεζα της Ελλάδος έναντι ενεχύρου τίτλων του Δημοσίου, σύμφωνα με την ΠΔ/ΤΕ 2185/93, μέχρι τα ακόλουθα κατά περίπτωση ανώτατα όρια: α)για πιστωτικούς συνεταιρισμούς που με βάση τα ίδια κεφάλαιά τους επιτρέπεται να έχουν μέλη σε    ολόκληρη   τη    χώρα,      την    περιφέρεια Αττικής ή το νομό Θεσσαλονίκης ισχύουν τα προβλεπόμενα από την ΠΔ/ΤΕ 2186/1993 ελάχιστα όρια δρχ. 200 εκατ. προκειμένου για αναπροεξοφλήσεις και δρχ. 300 εκατ. προκειμένου για χρηματοδοτήσεις επ’ ενεχύρω τίτλων του Δημοσίου. .494. 14.Γ .α.18 Συνεταιρισμοί β)για πιστωτικούς συνεταιρισμούς που με βάση τα ίδια κεφάλαιά τους επιτρέπεται να έχουν μέλη μόνο εντός ενός ή περισσοτέρων συγκεκριμένων νομών τα όρια θα είναι ίσα με τα ποσά που προκύπτουν κατά περίπτωση από τον πολλαπλασιασμό του λόγου των ιδίων κεφαλαίων τους προς το ελάχιστο ύψος ιδίων κεφαλαίων των πιστωτικών ιδρυμάτων (σήμερα δρχ. 4.000 εκατ.) επί τα προβλεπόμενα από την ΠΔ/ΤΕ 2186/1993 ελάχιστα όρια αναπροεξοφλήσεως και χρηματοδοτήσεως αντίστοιχα. 6.Οι πιστωτικοί συνεταιρισμοί υπόκεινται στις υποχρεωτικές δεσμεύσεις επί καταθέσεων σύμφωνα με την ΠΔ/ΤΕ 1959/1991, όπως ισχύει. Ειδικά για τους πιστωτικούς συνεταιρισμούς που λειτουργούν κατά τη δημοσίευση της παρούσας η δέσμευση θα εφαρμοσθεί για πρώτη φορά επί των υπολοίπων της 31.12.1993 προκειμένου για το έντοκο τμήμα της δέσμευσης και της 31.12.1994 προκειμένου για το άτοκο τμήμα της. 7.α)Οι διατάξεις που αφορούν την εποπτεία και τον έλεγχο των πιστωτικών ιδρυμάτων από την Τράπεζα της Ελλάδος εφαρμόζονται και στους πιστωτικούς συνεταιρισμούς. Ειδικά για τους πιστωτικούς συνεταιρισμούς ο συντελεστής φερεγγυότητας (ΠΔ/ΤΕ 2054/92) ορίζεται σε ποσοστό 10%. Τα στοιχεία που υποβάλλονται στην Τράπεζα της Ελλάδος για την άσκηση της εποπτείας θα περιέχονται σε λογαριασμούς (κωδικούς αριθμούς και τίτλους) του Κλαδικού Λογιστικού Σχεδίου των Τραπεζικών Επιχειρήσεων (ΠΔ 384/1992). β)Οι οικονομικές καταστάσεις (ισολογισμοί, αποτελέσματα χρήσεως) των πιστωτικών ιδρυμάτων υπό τη μορφή πιστωτικών συνεταιρισμών πρέπει να ελέγχονται από αναγνωρισμένους ορκωτούς ελεγκτές. γ)Ανατίθεται στη Γενική Επιθεώρηση Τραπεζών της Τράπεζας της Ελλάδος να καθορίσει τις λεπτομέρειες και τη διαδικασία που απαιτούνται για τον έλεγχο και την εποπτεία των πιστωτικών συνεταιρισμών. Β.ΠΡΟΫΠΟΘΕΣΕΙΣ ΓΙΑ ΤΗΝ ΠΑΡΟΧΉ ΑΔΕΙΑΣ ΛΕΙΤΟΥΡΓΙΑΣ. Για την παροχή άδειας λειτουργίας πιστωτικού ιδρύματος σε πιστωτικούς συνεταιρισμούς από την Τράπεζα της Ελλάδος πρέπει να πληρούνται οι σχετικοί όροι και προϋποθέσεις του Νόμ. 2076/1992 καθώς και οι ακόλουθοι ειδικοί όροι: Ι.Μέλη 1.Οι συνεταίροι-μέλη των πιστωτικών συνεταιρισμών έχουν, κατά την έγκριση της αίτησης εγγραφής τους, κατοικία ή έδρα (προκειμένου για νομικά πρόσωπα), στο γεωγραφικό διαμέρισμα που προσδιορίζεται με βάση τα ίδια κεφάλαια του κάθε συνεταιρισμού (περίπτ. α΄ και β΄ της παρ. Β 111). 2.Η ίδια προϋπόθεση απαιτείται προκειμένου για τα μέλη του Διοικητικού και Εποπτικού Συμβουλίου καθώς και για τα δύο εξίσου υπεύθυνα άτομα που θα έχουν την ευθύνη λειτουργίας και διαχείρισης του πιστωτικού συνεταιρισμού καθόλη τη διάρκεια της θητείας τους. 3.Κατ’ εξαίρεση επιτρέπεται σε νομικά πρόσωπα μη κερδοσκοπικού χαρακτήρα, των οποίων τα μέλη κατάγονται από την περιοχή εντός της οποίας δραστηριοποιείται ο συνεταιρισμός και η έδρα τους βρίσκεται σε άλλη περιοχή της χώρας, να είναι μέλη πιστωτικού συνεταιρισμού. Για την συμπλήρωση των διατάξεων του παρόντος Κεφαλ.ΒΙ σχετικά με την ιδιότητα των μελών των πιστωτικών συνεταιρισμών βλ. την απόφ. ΕΤΠΘ/ΤΕ της 20 Μαρτ.-3 Απρ.2002 (ΦΕΚ Α΄ 65) (Συν. 121/1-3-2002 θέμα 2), κατωτ.αριθ.24. (Μετά τη σελ.176(α) Σελ. 176,01 Τεύχος 1434 Σελ. 55 .495. Συνεταιρισμοί 14.Γ.α.18 ΙΙ. Αρχικό Κεφάλαιο Για τροποποιήσεις των διατάξεων του παρόντος Κεφαλ.ΙΙ βλ. την υπ’ αριθ. ΠΔ/ΤΕ 2413/9-25 Ιουλ.1997 (ΦΕΚ Α΄153), κατωτ.αριθ.19. 1.Ελάχιστο καταβεβλημένο κεφάλαιο δραχμών: α)600.000.000 δρχ., προκειμένου για συνεταιρισμούς που εγγράφουν ως μέλη κατοίκους αποκλειστικά του νομού της έδρας τους. Ειδικά για τους συνεταιρισμούς που εγγράφουν ως μέλη τους κατοίκους της περιφέρειας Αττικής και του Νομού Θεσσαλονίκης ισχύει το ελάχιστο όριο του εδάφ. (γ) της παρούσας παραγράφου. β)2.000.000.000 δρχ. προκειμένου για συνεταιρισμούς που εγγράφουν ως μέλη αποκλειστικά κατοίκους του νομού της έδρας τους και των όμορων νομών ή, εναλλακτικά, της διοικητικής περιφέρειας της έδρας τους, και γ)4.000.000.000 δρχ. προκειμένου για συνεταιρισμούς που εγγράφουν ως μέλη κατοίκους όλων των περιοχών της χώρας. 2.α)Το σύνολο του απαιτουμένου αρχικού κεφαλαίου κατατίθεται στην Τράπεζα της Ελλάδος μία τουλάχιστον εργάσιμη ημέρα πριν από την ημερομηνία κοινοποιήσεως της απόφασης με την οποία παρέχεται άδεια λειτουργίας του συνεταιρισμού ως πιστωτικού ιδρύματος και αναλαμβάνεται από την επόμενη εργάσιμη ημέρα της ημερομηνίας κατάθεσής του. β)Από τη σύσταση του συνεταιρισμού, σύμφωνα με το Νόμ. 1667/86, έως την κατάθεση του συνόλου του αρχικού συνεταιρισμού κεφαλαίου στην Τράπεζα της Ελλάδος, τα ποσά των συνεταιριστικών μερίδων που καταβάλλονται για το σχηματισμό του κεφαλαίου τοποθετούνται σε έντοκες καταθέσεις σε πιστωτικά ιδρύματα ή σε τίτλους του Ελληνικού Δημοσίου ανάλογης διάρκειας. γ)Η αίτηση για την παροχή άδειας καθώς και τα απαιτούμενα δικαιολογητικά στοιχεία υποβάλλονται στην Τράπεζα της Ελλάδος μόνο αφού προηγουμένως έχει συγκεντρωθεί το σύνολο του απαιτουμένου ελάχιστου αρχικού κεφαλαίου και αυτό ευρίσκεται τοποθετημένο ως ορίζεται στο ανωτέρω εδάφ. (β). Από τις διατάξεις της παρούσας Πράξης δεν προκύπτει δαπάνη σε βάρος του Κρατικού Προϋπολογισμού. Σελ. 176,02 Τεύχος 1434 Σελ. 56 .496. 14.Γ .α.18 Συνεταιρισμοί